Позив за подношење понуда

**Република Србија**

**Пројекат „Инклузивно предшколско васпитање и образовање”**

**Зајам бр: 8693-YF**

1. Република Србија је добила финансијска средства од Светске банке за потребе финансирања пројекта „Инклузивно предшколско васпитање и образовање” и намерава да искористи део ових средстава за финансирање уговора о извођењу грађевинских радова.

2. Централна фидуцијарна јединица Министарства финансија овим позива понуђаче који испуњавају услове да поднесу понуде за:

- ЛОТ 1: Реконструкција и доградња постојећег објекта број 1 – вртић „Голуб мира”, Крушевац, и Реконструкција и доградња постојећег објекта број 2 – вртић „Лабуд”, Крушевац, уговор бр: SER-ECEC-8693YF-NCB-W-20-58/1;

- ЛОТ 2: Изградња дечије установе – вртића у Лозничком пољу, Лозница, уговор бр: SER-ECEC-8693YF-NCB-W-20-58/2;

- ЛОТ 3: Изградња предшколског објекта у Мерошини, уговор бр: SER-ECEC-8693YF-NCB-W-20-58/3.

Понуђачи могу поднети понуде за један лот или за више лотова.

Понуђачи имају могућност да понуде попусте који ће се примењивати у случају доделе више од једног уговора ако те попусте искажу у Писму Понуде или их доставе у писаном облику пре истека рока за подношење понуда, у складу с клаузулом 14.6. Упутства за Понуђаче.

3. Поступак који ће се примењивати на ово надметање биће национално компетитивно надметање, предвиђено документом *Смернице Светске банке:* *Набавка добара, радова и неконсултантских услуга у оквиру зајмова Међународне банке за обнову и развој и кредита и грантова Међународног удружења за развој за зајмопримце Светске банке из јануара 2011. (ревидирано у јулу 2014)* („Смернице за набавку”), и отворен је за све понуђаче који испуњавају услове дефинисане Смерницама за набавку. Уз то је потребно прочитати и ставове 1.6. и 1.7. у којима је описана политика Светске банке која се тиче сукоба интереса.

4. Заинтересовани понуђачи који испуњавају услове могу добити додатне информације у Јединици за управљање пројектом (ЈУП) од Дарка Шумаревића, [darko.sumarevic@mpn.gov.rs](mailto:darko.sumarevic@mpn.gov.rs), или Момчила Гајића, [momcilo.gajic@mpn.gov.rs](mailto:momcilo.gajic@mpn.gov.rs), и прегледати конкурсну документацију радним данима од 09:00 до 15:00 часова на адреси наведеној ниже.

5. Заинтересовани понуђачи који испуњавају услове могу да откупе комплетну документацију на српском језику подношењем писане пријаве на адресу наведену ниже и уплатом неповратне накнаде у износу од 5.000,00 динара. Сврха уплате је: SER-ECEC-8693YF-NCB-W-20-58, број рачуна: 840-745128843-36 – Остали приходи буџета, по моделу 97, с позивом на број одобрења 41601. Шифра плаћања је 253. Откупљени документ шаље се електронском поштом.

6. Услед пандемије ковида-19, заинтересовани понуђачи подносе своје понуде електронским путем на доленаведене електронске адресе до 10. фебруара 2021. у 12.00 часова (подне). У складу с одговарајућим одлукама и препорукама Владе Републике Србије које се тичу спречавања ширења пандемије ковида-19, Наручилац организује јавно отварање понуда које ће се уживо преносити онлајн преко апликације *Zoom* 10. фебруара 2021. у 12.15 часова.

7. Све понуде морају бити покривене Декларацијом о озбиљности понуде.

Декларација о озбиљности понуде групе понуђача мора гласити на име свих чланова групе понуђача која подноси понуду.

Напомена: Декларација о озбиљности понуде доставља се за сваки лот посебно. У случају подношења понуда за више лотова, Декларацију о озбиљности понуде потребно је доставити посебно за сваки лот за који се подноси понуда.

8. Горепоменуте адресе су следеће:

Канцеларија за питања и преглед конкурсне документације:

Министарство просвете, науке и технолошког развоја

Дарко Шумаревић, ЈУП

Немањина 22–26

XI спрат, канцеларија 30

тел: +381 11 2642756

11000 Београд

[darko.sumarevic@mpn.gov.rs](mailto:darko.sumarevic@mpn.gov.rs)

Момчило Гајић, ЈУП

Немањина 22–26

XI спрат, канцеларија 30

тел: +381 11 2642756

11000 Београд

[momcilo.gajic@mpn.gov.rs](mailto:momcilo.gajic@mpn.gov.rs)

Адреса за издавање конкурсне документације и подношење понуда:

Министарство финансија

Љиљана Крејовић, ЦФЈ

To: [ljiljana.krejovic@mfin.gov.rs](mailto:ljiljana.krejovic@mfin.gov.rs)

Cc: [ljiljana.dzuver@mfin.gov.rs](mailto:ljiljana.dzuver@mfin.gov.rs)

Cc: [darko.sumarevic@mpn.gov.rs](mailto:darko.sumarevic@mpn.gov.rs)

[momcilo.gajic@mpn.gov.rs](mailto:momcilo.gajic@mpn.gov.rs)